મલિકને જણાવ્યું કે, ”સ્પોટ ફિક્સિંગ માટે પાંચ વર્ષનો પ્રતિબંધિતનો સામનો કરનારા એ ત્રણેય ખેલાડીઓની વાપસીથી હું ખુશ છું, પરંતુ હું હંમેશાં જસ્ટિસ મલિક કયૂમના તપાસ અહેવાલ દ્વારા મારા પર લગાવાયેલા ફિક્સિંગના આરોપો અને આજીવન પ્રતિબંધ સામે ઝઝૂમી રહ્યો છું. પીસીબીએ પણ કહ્યું છે કે મારા પર આજીવન પ્રતિબંધ નથી અને કાયદાકીય રીતે પણ આમ જ છે.” સલીમ મલિક હાલ બાવન વર્ષનો થઈ ઘયો છે અને તે પાકિસ્તાન તરફથી ૧૦૩ ટેસ્ટ અને ૨૮૩ વન ડે રમ્યો છે. મલિકે કહ્યું, ”કોર્ટે મારા પક્ષમાં ચુકાદો આપ્યો અને મેં પીસીબીને આ અંગેની જાણ પણ કરી. પીસીબીએ પણ આ અંગે આઇસીસીને જાણકારી આપી, પરંતુ એ વાતને પણ વર્ષ થઈ ગયાં છે અને આઇસીસી તરફથી હજુ આ અંગે કોઈ જવાબ આવ્યો નથી.”